གནས་མཆོག་ལུམྦིནི་ཚལ་དུ་དཔལ་ས་སྐྱ་པའི་འདུས་སྡེ་ཡོངས་ཀྱིས་སྐྱེ་འགྲོ་སྤྱི་དང་ལྷག་པར་དུ་འཛམ་གླིང་ཞི་བདེ་ལ་དམིགས་ཏེ་ལོ་ལྟར་སྨོན་ལམ་ཚོགས་སྲོལ་ཡོད་པ་ལྟར།འདི་ལོ་ཕྱི་ཟླ་༡༡པའི་ཚེས་༢༧ནས་ཟླ་༡༢པའི་ཚེས་༦བར་སྨོན་ལམ་ཉིན་བཅུའི་རིང་འཚོག་བཞིན་ཡོད་པ་རེད།དཔལ་ས་སྐྱའི་སྨོན་ལམ་ཆེན་མོའི་ཚོགས་མགོན་དུ་སྒྲོལ་མ་ཕོ་བྲང་པ་སྐྱབས་མགོན་གོང་མ་བདག་ཁྲི་རིན་པོ་ཆེ་མཆོག་དང༌།ཨ་རི་ནས་ཕུན་ཚོགས་ཕོ་བྲང་པ་སྐྱབས་མགོན་བདག་ཆེན་རིན་པོ་ཆེ།སྐྱབས་རྗེ་ངོར་ཀླུ་ལྡིང་མཁན་རིན་པོ་ཆེ་རྣམ་གསུམ་ཆིབས་བསྒྱུར་བཀའ་དྲིན་བསྐྱངས་ཡོད་པ་དང༌།གཞན་ཡང་གདུང་སྲས་རྣམ་པ་དང་བླ་སྤྲུལ་མཁན་པོ་བཅས།རྒྱ་བལ་འབྲུག་གསུམ་ནས་དགེ་འདུན་པ་སྟོང་ཚོ་ལྔ་མན་ཙམ་ཕེབས་ཡོད་པ་རེད།